CELEX: 32005D0789
Language: hu
Date: 2005-11-11 00:00:00
Title: 2005/789/EK: A Bizottság határozata (2005. november 11.) a növényeket és növényi termékeket károsító szervezetek legyőzése céljából Belgiumban, Franciaországban és Hollandiában felmerült kiadások fedezésére szolgáló, a 2005-ös évre vonatkozó közösségi pénzügyi hozzájárulásról (az értesítés a C(2005) 4356. számú dokumentummal történt)

12.11.2005   
            
            
               HU
            
            
               Az Európai Unió Hivatalos Lapja
            
            
               L 296/42
            
         
      A BIZOTTSÁG HATÁROZATA
   
   (2005. november 11.)
   a növényeket és növényi termékeket károsító szervezetek legyőzése céljából Belgiumban, Franciaországban és Hollandiában felmerült kiadások fedezésére szolgáló, a 2005-ös évre vonatkozó közösségi pénzügyi hozzájárulásról
   (az értesítés a C(2005) 4356. számú dokumentummal történt)
   (Csak a francia és holland nyelvű szöveg hiteles)
   (2005/789/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 23. cikkére,
   mivel:
   
               (1)
            
            
               A 2000/29/EK irányelv szerint közösségi pénzügyi hozzájárulás adható egy tagállamnak olyan kiadások fedezésére, amelyek közvetlenül kapcsolódnak azon szükséges intézkedésekhez, amelyeket a tagállam a harmadik országokból vagy a Közösség más területeiről behurcolt károsító szervezetek leküzdése céljából azok felszámolására, vagy amennyiben ez nem lehetséges, azok megfékezésére hoz vagy tervez hozni.
            
         
               (2)
            
            
               Belgium, Franciaország és Hollandia egy-egy cselekvési programot dolgozott ki a területükre behurcolt, növényeket vagy növényi termékeket károsító szervezetek felszámolására. Ezek a programok meghatározzák az elérendő célokat, a meghozandó intézkedéseket, valamint azok tartamát és költségeit. Ezekre a programokra Belgium, Franciaország és Hollandia – a 2000/29/EK irányelvben meghatározott határidőn belül és a növény-egészségügyi ellenőrzésre irányuló közösségi pénzügyi hozzájárulás odaítélésével kapcsolatos rendelkezések végrehajtására vonatkozó részletes szabályok megállapításáról, valamint a 2051/97/EK rendelet hatályon kívül helyezéséről szóló, 2002. június 14-i 1040/2002/EK bizottsági rendelettel (2) összhangban – közösségi pénzügyi hozzájárulás kiutalását igényelte.
            
         
               (3)
            
            
               A Belgium, Franciaország és Hollandia által nyújtott technikai információ lehetővé tette a Bizottság számára, hogy részletesen és összefüggésében elemezze a helyzetet, és arra a következtetésre jusson, hogy a 2000/29/EK irányelvben és különösen annak 23. cikkében a közösségi pénzügyi hozzájárulás nyújtására vonatkozóan meghatározott feltételek teljesülnek. Ennek megfelelően, helyénvaló közösségi pénzügyi hozzájárulás kiutalása e programok költségeinek fedezésére.
            
         
               (4)
            
            
               A közösségi pénzügyi hozzájárulás 50 %-ig fedezheti a támogatható kiadásokat. Mindazonáltal az irányelv 23. cikke (5) bekezdésének harmadik albekezdésével összhangban a Belgium által benyújtott programhoz való pénzügyi hozzájárulás arányát csökkenteni kell, mivel az e tagállam által jegyzett program a 2004/772/EK bizottsági határozat (3) alapján már részesült közösségi pénzügyi támogatásban.
            
         
               (5)
            
            
               A 2000/29/EK irányelv 24. cikkével összhangban a Bizottságnak meg kell bizonyosodnia arról, hogy a vonatkozó károsító szervezet behurcolása a nem megfelelő vizsgálatok vagy felügyelet miatt következett-e be, és el kell fogadnia az ezen ellenőrzés megállapításai által megkövetelt szükséges intézkedéseket.
            
         
               (6)
            
            
               Az 1258/1999/EK tanácsi rendelet (4) 3. cikke (2) bekezdésének megfelelően, a közösségi szabályokkal összhangban vállalt állat- és növény-egészségügyi intézkedések finanszírozása az Európai Mezőgazdasági Orientációs és Garanciaalap Garanciarészlegéből történik. Ezen intézkedések pénzügyi ellenőrzése a fent említett rendelet 8. és 9. cikkének hatálya alá tartozik az 1040/2002/EK rendelet rendelkezéseinek, illetve az irányelv 23. cikke (8) és (9) bekezdésének sérelme nélkül.
            
         
               (7)
            
            
               Az e határozatban foglalt intézkedések összhangban vannak a Növény-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A Belgiumban, Franciaországban és Hollandiában felmerült, a 2000/29/EK irányelv 23. cikke (2) bekezdésében meghatározott szükséges intézkedésekhez közvetlenül kapcsolódó és a mellékletben felsorolt felszámolási programok tárgyát képező szervezetek legyőzése céljára eszközölt kiadások fedezésére szolgáló közösségi pénzügyi hozzájárulás kiutalása a 2005. évre ezennel jóváhagyásra kerül.
   2. cikk
   (1)   Az 1. cikkben említett pénzügyi hozzájárulás teljes összege 689 449 euró.
   (2)   A közösségi pénzügyi hozzájárulás legmagasabb összegét mindegyik programra vonatkozóan a melléklet tartalmazza.
   3. cikk
   A mellékletben meghatározott közösségi pénzügyi hozzájárulást a következő feltételekkel kell folyósítani:
   
               a)
            
            
               a meghozott intézkedések bizonyítása megfelel az 1040/2002/EK rendelet rendelkezéseinek,
            
         
               b)
            
            
               a Bizottságot érintő folyósítás iránti kérelmet a tagállam az 1040/2002/EK rendelet 5. cikkével összhangban nyújtja be.
            
         A pénzügyi hozzájárulás folyósítására a 2000/29/EK irányelv 24. cikke alapján, a Bizottság általi ellenőrzések sérelme nélkül kerül sor.
   4. cikk
   E határozat címzettjei a Belga Királyság, a Francia Köztársaság és a Holland Királyság.
   
      Kelt Brüsszelben, 2005. november 11-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 169., 2000.7.10., 1. o. A legutóbb a 2005/16/EK irányelvvel (HL L 57., 2005.3.3., 19. o.) módosított irányelv.
   
      (2)  HL L 157., 2002.6.15., 38. o. A legutóbb a 738/2005/EK rendelettel (HL L 122., 2005.5.14., 17. o.) módosított rendelet.
   
      (3)  HL L 341., 2004.11.17., 27. o.
   
      (4)  HL L 160., 1999.6.26., 103. o.
   
      MELLÉKLET
      FELSZÁMOLÁSI PROGRAMOK
      Jelmagyarázat:
      
                  a
               
               
                  =
               
               
                  A felszámolási program végrehajtásának éve.
               
            I. RÉSZ
      Programok, amelyek esetében a közösségi pénzügyi hozzájárulás a támogatható költségek 50 %-a
      
                  Tagállam
               
               
                  Legyőzött károsító szervezetek
               
               
                  Megtámadott növények
               
               
                  Év
               
               
                  Támogatható költségek
                  (EUR)
               
               
                  Maximális közösségi hozzájárulás
                  (EUR)
                  programonként
               
            
                  Franciaország
               
               
                  
                     Diabrotica virgifera
                  
               
               
                  Kukorica
               
               
                  2003 és 2004
               
               
                  963 183
               
               
                  481 591
               
            
                  Hollandia
               
               
                  
                     Diabrotica virgifera
                  
               
               
                  Kukorica
               
               
                  2003 és 2004
               
               
                  236 856
               
               
                  118 428
               
            
         
      II. RÉSZ
      Programok, amelyek esetében a pénzügyi hozzájárulás aránya eltérő, csökkenő alkalmazásban
      
                  Tagállam
               
               
                  Legyőzött károsító szervezetek
               
               
                  Megtámadott növények
               
               
                  Év
               
               
                  a
               
               
                  Támogatható költségek
                  (EUR)
               
               
                  Mérték
                  (%)
               
               
                  Maximális közösségi hozzájárulás
                  (EUR)
               
            
                  Belgium
               
               
                  
                     Diabrotica virgifera
                  
               
               
                  Kukorica
               
               
                  2005
               
               
                  3
               
               
                  198 735
               
               
                  45
               
               
                  89 430
               
            
         
      
                  Teljes közösségi hozzájárulás (EUR)
               
               
                  689 449